ปกติประจำเดือนจะมาช่วงวันที่ 4 ของการหยุดทานยาคุม 7 วันค่ะ แต่เดือนนี้ ไม่มาในวันที่ 4 ของการหยุดยาคุมค่ะ ปกติทานยา 20.00 น. แต่มีทานเลท 21.00-22.30 ในช่วงท้ายๆของแผงนี้ค่ะ ซึ่งมีเพศสัมพันธ์แบบไม่ได้ใส่ถุงยางและไม่ได้หลั่งใน 1 ครั้งค่ะ อยากทราบว่า จะท้องไหมคะ กลัวเป็นผลจากที่ทำงานที่ใช้แรงหักโหมทำงานอย่างหนัก(ปกติไม่ออกกำลังกายค่ะ) และภาวะเครียดค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากภายในรอบเดือนที่ผ่านมารับประทานยาคุมติดต่อกันทุกวัน ไม่มีขาดยาเลย และรับประทานคลาดเคลื่อนกันวันละไม่เกิน 3 ชั่วโมง มีโอกาสตั้งครรภ์น้อยกว่า 1% ตามทฤษฏีแล้ว อาจซื้อชุดตรวจการตั้งครรภ์มาตรวจเองเบื้องต้นถ้าให้ผลลบ แม้ประจำเดือนไม่มาก็สามารถรับประทานยาคุมแผงต่อไปได้เลย แต่ถ้าไม่แน่ใจผลตรวจหรือไม่สบายใจ อาจปรึกษาสูตินรีแพทย์ใกล้บ้านเพื่อยืนยันว่าไม่ได้มีการตั้งครรภ์ค่ะความเครียด อาจทำให้มีประจำเดือนคลาดเคลื่อนได้เช่นกัน แต่ไม่ใช่สาเหตุหลัก ขั้นแรกคงต้องตรวจดูก่อนว่าไม่ได้ตั้งครรภ์ค่ะ